
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 186 

5 Μαίου 2014 


ΑΠΟΦΑΣΕΙ Σ 

Αριθμ. 2006 

Κήρυξη εκτάσεως δασικού χαρακτήρα κατά την έννοια 
των διατάξεων του άρθρου 3 παραγρ. 5 του Νόμου 
998/1979, η οποία διαχειρίζεται ως δημόσια, στη θέση 
«Γκρεμνός» του Δ. Δ. Καλογέρου του Δήμου Αμαρίου 
της Περιφερειακής Ενότητας Ρέθυμνου, εκτός ορίων 
οικισμού, εμβαδού 5.658,71 τ.μ., ως αναδασωτέας, σε 
εφαρμογή των διατάξεων του άρθρου 38 παραγρ. 1 
του νόμου 998/1979, εξ αιτίας παράνομης εκχέρσω- 
σης με μηχανικά μέσα. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΚΡΗΤΗΣ 

Έχοντας υπόψη: 

1) Τις διατάξεις των άρθρων 24 παραγρ. 1 και 117 πα- 
ραγρ. 3 του Συντάγματος της Χώρας από τα οποία 
προκύπτει υποχρέωση της Διοίκησης να κηρύξει με 
αποφάσεις της ως αναδασωτέα τα δάση και τις δα¬ 
σικές εκτάσεις που καταστράφηκαν από πυρκαγιά ή 
αποψιλώθηκαν από άλλη αιτία. 

2) Τις διατάξεις του Νόμου 998/1979 «Περί προστα¬ 
σίας των Δασών και των δασικών εν γένει εκτάσεων 
της Χώρας» (ΦΕΚ 289/Α71979) όπως τροποποιήθηκε και 
ισχύει σήμερα, ειδικότερα τις διατάξεις του άρθρου 38 
παραγρ. 1 σε συνδυασμό με τις διατάξεις του άρθρου 
41 παραγρ. 1 του νόμου αυτού. 

3) Τις διατάξεις του Νόμου 3208/2003 «Περί προστα¬ 
σίας των δασικών οικοσυστημάτων, κατάρτιση Δασο- 
λογίου, ρύθμιση εμπραγμάτων δικαιωμάτων επί Δασών 
και δασικών εν γένει εκτάσεων και άλλες διατάξεις» 
(ΦΕΚ 303/Α72003, όπως τροποποιήθηκε και ισχύει σή¬ 
μερα, και ειδικότερα του άρθρου 1 παραγράφου 15 του 
νόμου αυτού. 

4) Την αριθμ. 730/1996 Απόφαση του ΣτΕ δυνάμει της 
οποίας κατά την έννοια των διατάξεων του Συντάγμα¬ 
τος και της Δασικής Νομοθεσίας, κάθε αποψιλούμενη 
δασική έκταση, δημόσια ή ιδιωτική, κηρύσσεται υπο- 
χρεωτικώς ως αναδασωτέα με μόνη την αντικειμενική 
διαπίστωση της συνδρομής των κατά τη διάταξη του 
άρθρου 117 παραγρ. 3 του Συντάγματος προϋποθέσεων. 

5) Την αριθμ. 105204/2793/31-07-2002 εγκύκλια διαταγή 
του ΥΠΠΕΚΑ διευκρινίσεις ζητημάτων αναδασωτέων 
εκτάσεων και αποφάσεων αναδάσωσης. 


6) Τις αριθμ. 838/2003 και 202/2005 Αποφάσεις του 
ΣτΕ. 

7) Τις εγκυκλίους διαταγές του Υπουργείου Αγροτι¬ 
κής Ανάπτυξης και Τροφίμων: α) 160417/1180/8.7.1980, β) 
182447/3049/24-09-1980, γ) 141823/24-02-1983, δ) 114959/ 
855 π.ε./12-01-2000 σχετικών με κήρυξη εκτάσεων ως 
αναδασωτέων, βάσει των οποίων η κήρυξη μιας έκτασης 
ως αναδασωτέας μετά από παράνομη εκχέρσωση είναι 
υποχρεωτική και γίνεται για λόγους προστασίας της. 

8) Την αριθμ. 204262/4545/23-11-2010 εγκύκλια διαταγή 
του ΥΠΠΕΚΑ «οδηγίες εφαρμογής των παραγράφων 1 
και 2 του άρθρου 3 του Νόμου 998/1979 όπως ισχύει». 

9) Τις διατάξεις των άρθρων 6 και 280 παράγρ. 1 Νόμου 
3852/2010 για σύσταση νέων Αποκεντρωμένων Διοική¬ 
σεων του Κράτους που ασκούν αρμοδιότητες για τα 
Δάση, τις διατάξεις του Ν.Δ. 136/2010 «Οργανισμός της 
Αποκεντρωμένης Διοίκησης Κρήτης» και την σε εφαρ¬ 
μογή αυτών 115421/245/07-02-2011 εγκ. δ/γή ΥΠΠΕΚΑ. 

10) α) Την αριθμ. 201/10-01-2011 απόφαση του Γενικού 
Γραμματέα της Αποκεντρωμένης Διοίκησης Κρήτης περί 
της τοποθέτησης Προϊσταμένων των Γ ενικών Διευθύν¬ 
σεων, Διευθύνσεων, των Τμημάτων αυτών καθώς και των 
Αυτοτελών Τμημάτων της Αποκεντρωμένης Διοίκησης 
Κρήτης. 

β) Την αριθμ. 373/27-01-2011/ΦΕΚ 459 Β723-03-2011 
απόφαση του Γ ενικού Γ ραμματέα της Αποκεντρωμένης 
Διοίκησης Κρήτης «Παροχή εξουσιοδότησης υπογραφής 
Με εντολή του Γ ενικού Γ ραμματέα της Αποκεντρωμένης 
Διοίκησης Κρήτης Αποφάσεων, εγγράφων και άλλων 
πράξεων στους Γενικούς Διευθυντές, στους Προϊστα¬ 
μένους των Διευθύνσεων και τους Προϊσταμένους των 
Τμημάτων και των Γραφείων των Υπηρεσιών της Απο¬ 
κεντρωμένης Διοίκησης Κρήτης». 

γ) Την αριθμ. 263/12-09-2013 απόφαση του Γενικού 
Γ ραμματέα της Αποκεντρωμένης Διοίκησης Κρήτης με 
την οποία ορίζεται Αναπληρωτής Προϊστάμενος της 
Γ ενικής Διεύθυνσης Δασών και Αγροτικών Υποθέσεων 
της Αποκεντρωμένης Διοίκησης Κρήτης ο Αναστάσιος 
Ιωάννου, Προϊστάμενος της Διεύθυνσης Δασών Ν. Ηρα¬ 
κλείου, υπάλληλος κλάδου ΠΕ Γεωτεχνικών (Δασολό¬ 
γος) με Β' βαθμό. 

11) Την αριθμ. 169536/1516/19-04-2012 εγκ. διαταγή ΥΠ- 
ΠΕΚΑ διευκρινιστική του άρθρου 26 νόμου 4061/2012/66Α. 

12) Το γεγονός ότι η φυσική βλάστηση της επίδικης 
έκτασης, αποτελούμενη από δασικά είδη αειφύλλων 

πλατύφυλλων (πρίνους, αζίλακες, σχίνους, ασπάλαθους, 
φρύγανα) σε ποσοστό κάλυψης που προσέδιδε σε αυτή 
δασική μορφή, και σύμφωνα με τη μορφή αυτή δύναται 
να θεωρηθεί έκταση δασικού χαρακτήρα, καταστράφη¬ 
κε από παράνομη εκχέρσωση, σταδιακά από το έτος 
1945 έως και σήμερα, ωστόσο η επίδικη έκταση, η οποία 
το έτος 1945 έφερε δασική μορφή, δεν έχει αποβάλλει 
τον δασικό της χαρακτήρα ο οποίος εξακολουθεί και 
παραμένει ως τέτοιος, ανεξάρτητα απ’ την οποιαδήποτε 
μεταγενέστερη αλλαγή της μορφής της, και γί αυτό 
έχουν εφαρμογή οι διατάξεις του άρθρου 38 παραγρ. 
1 του Νόμου 998/1979. 

13) Η επίδικη έκταση το έτος 1945 (σύμφωνα με το Α/Φ 
ζεύγος Φ212/161-162/9114/2-1) είχε δασική μορφή, χωρίς 
ίχνη καλλιεργητικών επεμβάσεων και οι όμορες αυτής 
εκτάσεις ήταν δασικής μορφής (πλην της όμορης έκτα¬ 
σης βορειοδυτικά κοντά στον αγροτικό δρόμο), το έτος 
1960 (Α/Φ ζεύγος 1849-1850) η φυσική δασική βλάστηση 
είχε αφαιρεθεί στο μεγαλύτερο μέρος της επίδικης 
έκτασης (εκτός από ένα τμήμα της νοτιοδυτικά) και 
δεν διακρίνονται ίχνη καλλιέργειας. Από μακροσκοπική 
παρατήρηση των ορθοφωτοχαρτών ετών λήψης 1998 και 
2007-2009, η επίδικη έκταση είχε περαιτέρω αλλοιωθεί 
τα έτη εκείνα ως προς την προϋπάρχουσα επ’ αυτής φυ¬ 
σική δασική βλάστηση, και σήμερα, κατά το μεγαλύτερο 
μέρος της, είναι αλλοιωμένη, μετά από εκχέρσωση και 
εκσκαφή του εδάφους με μηχανικά μέσα, χωρίς νόμιμη 
άδεια, και η φυσική βλάστηση που έχει απομείνει είναι 
ελάχιστη (πρίνοι, αζίλακες, σχίνοι, ασπάλαθοι, φρύγανα), 
κυρίως στο νότιο τμήμα της, και σε ποσοστό κάλυψης 
μη προσδίδον σε αυτή δασική μορφή, όμως δεν έχει εκ 
του λόγου τούτου αποβάλλει τον δασικό χαρακτήρα 
της που εξακολουθεί και παραμένει ως τέτοιος, ανεξάρ¬ 
τητα απ’ την οποιαδήποτε μεταγενέστερη αλλαγή της 
μορφής της. Η επίδικη έκταση έχει κλίσεις επιφάνειας 
άνω του 30% και επικρατούσα έκθεση ως προς τον 
ορίζοντα Δυτική. Ορίζεται ανατολικά με έκταση χορτο- 
λιβαδικής μορφής σήμερα, και πέραν αυτής με έκταση 
για την οποία έχει εκδοθεί η αριθμ. 1504/2006 πράξη 
χαρακτηρισμού της Δ/ντριας Δασών Ρεθύμνου επί της 
οποίας υπάρχει σήμερα κτηνοτροφική εγκατάσταση 
(ποιμνιοστάσιο), νότια με έκταση δασικής μορφής σή¬ 
μερα, νοτιοδυτικά με έκταση δασικής μορφής σήμερα, 
δυτικά - βορειοδυτικά με δημόσιο δρόμο Αρκαδίου - 
Αμαρίου, βόρεια - βορειοανατολικά με δρόμο Αρκαδίου 
- Αμαρίου και οδική πρόσβαση προς το ποιμνιοστάσιο. 


Η εν λόγω ευρύτερη περιοχή εκμεταλλεύεται κυρίως 
για κτηνοτροφικούς σκοπούς ως βοσκότοπος. 

Η επίδικη έκταση προσδιορίζεται με τις συντεταγ¬ 
μένες σε ΕΓΣΑ' 87 στο απόσπασμα φύλλου χάρτου με 
το τοπογραφικό υπόβαθρο της Γ.Υ.Σ. κλίμακας 1/5000 
με κ.α. 9524 1 που θεωρημένο αρμοδίως συνοδεύει την 
παρούσα απόφασή μας και αποτελεί αναπόσπαστο μέ¬ 
ρος της. 

14) Την αριθμ. 1605/06-03-2014 εισηγητική πρόταση της 
Διεύθυνσης Δασών Ρεθύμνου, αποφασίζουμε: 

Την κήρυξη ως αναδασωτέας της έκτασης δασικού 
χαρακτήρα κατά την έννοια των διατάξεων του άρθρου 
3 παραγρ. 5 του Νόμου 998/1979 η οποία διαχειρίζεται 
ως Δημόσια και που προσδιορίζεται από τις γεωγρα¬ 
φικές συντεταγμένες των περιμετρικών ορίων της σε 
γεωδαιτικό σύστημα αναφοράς ΕΓΣΑ’ 87, όπως αυτή 
φαίνεται στο συνημμένο της παρούσας απόσπασμα 
φύλλου χάρτου με το τοπογραφικό υπόβαθρο της Γ.Υ.Σ. 
κλίμακας 1/5000 με κ.α. 9524 1 και όπως περιγράφεται 
παραπάνω, εμβαδού 5.658,71 τ. μ., στη θέση «Γκρεμνός» 
του Δ. Δ. Καλογέρου του Δήμου Αμαρίου Περιφερειακής 
Ενότητας Ρεθύμνου, εκτός ορίων οικισμού, της οποίας 
η δασική βλάστηση από αείφυλλα πλατύφυλλα κατα¬ 
στράφηκε από τις εργασίες παράνομης εκχέρσωσης και 
εκσκαφής εδάφους που διενεργήθηκαν σταδιακά από 
το έτος 1945 μέχρι σήμερα με μηχανικά μέσα. 

Σκοπός της κήρυξης της επίδικης έκτασης ως ανα¬ 
δασωτέας, σε εφαρμογή των διατάξεων του άρθρου 
38 παραγρ. 1 του Νόμου 998/1979, είναι ο αποκλεισμός 
της διάθεσής της για άλλη χρήση ή προορισμό και η 
με φυσική αναγέννηση αποκατάσταση της καταστρα- 
φείσας φυσικής δασικής βλάστησης η οποία, πριν από 
την παράνομη εκχέρσωση, κάλυπτε την επιφάνειά της 
σε ποσοστό που της προσέδιδε δασική μορφή. 

Με την παρούσα δεν προκαλείται δαπάνη σε βάρος 
του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρέθυμνο, 19 Μαρτίου 2014 

Με εντολή Γ ενικού Γ ραμματέα 
Αποκεντρωμένης Διοίκησης 
Ο Αναπληρωτής Γ ενικός Διευθυντής 
Δασών και Αγροτικών υποθέσεων 
ΑΝΑΣΤΑΣΙΟΣ ΙΩΑΝΝΟΥ 


Απόσπασμα χάρτη Γ.Υ.Σ. με κ.α. 9524 1 κλίμακας 1/5000, όπου εμφανίζεται με στοιχεία 1-2-3-4-5-6-7-8 
- 9 -10 -11 -12 -13 -14 -15 -16 -17 -1, η έκταση δασικού χαρακτήρα, η οποία διαχειρίζεται ως δημόσια, εμβαδού 
5.658,71 τ.μ., στη θέση «Γκρεμνός» του Δ.Δ. Καλογέρου Δήμου Αμαρίου της Περιφερειακής Ενότητας Ρεθύμνου, 
εκτός των ορίων οικισμού, την οποία κηρύσσουμε ως αναδασωτέα, σε εφαρμογή των διατάξεων άρθρου 38 
παραγρ. 1 του Νόμου 998/1979, λόγω αφαίρεσης της δασικής βλάστησης και αλλοίωση της δασικής μορφής της 
ύστερα από παράνομη εκχέρσωση και εκσκαφή του εδάφους της, σταδιακά, από το έτος 1945 έως σήμερα, με 
μηχανικά μέσα, η οποία εμφανίζεται με τις συντεταγμένες ΕΓΣΑ' 87, όπως ο παρακείμενος Πίνακας. Η επίδικη 
έκταση το έτος 1945 (Α/Φ ζεύγος Φ212/161 -162/9114/2-1) είχε δασική μορφή, χωρίς ίχνη καλλιεργητικών επεμβά¬ 
σεων, το έτος 1960 (Α/Φ ζεύγος 1849-1850) η φυσική δασική βλάστηση είχε αφαιρεθεί στο μεγαλύτερο μέρος 
της (εκτός από τμήμα της νοτιοδυτικά) και δεν διακρίνονται ίχνη καλλιέργειας. Από μακροσκοπική παρατήρηση 
ορθοφωτοχαρτών ετών λήψης 1998 και 2007 - 2009, η επίδικη έκταση είχε περαιτέρω αλλοιωθεί τα έτη εκείνα 
ως προς την προϋπάρχουσα επ’ αυτής φυσική δασική βλάστηση, και σήμερα, κατά το μεγαλύτερο μέρος της, 
είναι αλλοιωμένη, μετά από εκχέρσωση και εκσκαφή του εδάφους με μηχανικά μέσα, χωρίς νόμιμη άδεια, και η 
φυσική βλάστηση που έχει απομείνει είναι ελάχιστη (πρίνοι, αζίλακες, σχίνοι, ασπάλαθοι, φρύγανα), κυρίως στο 
νότιο τμήμα της, και σε ποσοστό κάλυψης μη προσδίδον σε αυτή δασική μορφή, όμως δεν έχει εκ του λόγου 

τούτου αποβάλλει τον δασικό χαρακτήρα της που εξακολουθεί και παραμένει ως τέτοιος, ανεξάρτητα απ’ την 
οποιαδήποτε μεταγενέστερη αλλαγή της μορφής της. Η επίδικη έκταση έχει κλίσεις επιφάνειας άνω του 30% 
και επικρατούσα έκθεση ως προς τον ορίζοντα Δυτική. Ορίζεται ανατολικά με έκταση χορτολιβαδικής μορφής 
σήμερα, και πέραν αυτής με έκταση για την οποία έχει εκδοθεί η αριθμ. 1504/2006 πράξη χαρακτηρισμού της Δ/ 
ντριας Δασών Ρεθύμνου επί της οποίας υπάρχει κτηνοτροφική εγκατάσταση (ποιμνιοστάσιο), νότια με έκταση 
δασικής μορφής σήμερα, νοτιοδυτικά με έκταση δασικής μορφής σήμερα, δυτικά - βορειοδυτικά με δημόσιο 
δρόμο Αρκαδίου - Αμαρίου, βόρεια - βορειοανατολικά με δρόμο Αρκαδίου - Αμαρίου και δασική πρόσβαση προς 
το ποιμνιοστάσιο. Η ευρύτερη περιοχή εκμεταλλεύεται κυρίως για κτηνοτροφικούς σκοπούς ως βοσκότοπος. 

Θεωρείται και προσαρτάται στην αριθμ. 1605/6.3.2014 εισηγητική μας πρόταση. 

Με εντολή Γενικού Γραμματέα 
Αποκεντρωμένης Διοίκησης 

Η ενεργήσασα την αυτοψία Η Διευθύντρια Δασών Ρεθύμνου 

ΕΙΡΗΝΗ ΕΛ. ΚΑΤΣΟΥΓΚΡΗ ΧΑΡ. ΚΑΡΓΙΟΛΑΚΗ 

Μ8ο Δασολόγος Δρ. Δασολόγος 

Θεωρήθηκε και προσαρτάται στην αριθμ. 2006/19.3.2014 απόφασή μας. 

Ρέθυμνο, 19 Μαρτίου 2014 

Με εντολή Γενικού Γραμματέα Αποκεντρωμένης Διοίκησης 
Ο Αναπληρωτής Γ ενικός Διευθυντής Δασών και Αγροτικών υποθέσεων 
ΑΝΑΣΤΑΣΙΟΣ ΙΩΑΝΝΟΥ 

